Source: http://docplayer.hu/36367506-Alkalmazott-jogszabalyok-ptk-1-bekezdesenek-b-pontja-615-1-bekezdes-616-1-es-2-bekezdes.html
Timestamp: 2017-12-15 21:58:28
Document Index: 29721378

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ']

Alkalmazott jogszabályok: Ptk (1) bekezdésének b.) pontja, 615. (1) bekezdés, 616. (1), és (2) bekezdés. - PDF
Download "Alkalmazott jogszabályok: Ptk (1) bekezdésének b.) pontja, 615. (1) bekezdés, 616. (1), és (2) bekezdés."
1 I. A két tanú együttes jelenléte nem csak abban az esetben feltétele az írásbeli magánvégrendelet érvényességének, amennyiben a végrendeletet az örökhagyó a tanúk előtt írja alá, hanem abban az esetben is, ha a végrendeletet már korábban aláírta, de a tanúk együttes jelenlétében ismeri el sajátjának a végrendeleten lévő aláírást. II. A túlélő házastárs haszonélvezetének korlátozása során a korábbiaknak megfelelő lakhatás változatlansága önmagában nem elégíti ki a méltányolható szükséglet biztosításának törvényi követelményét. Alkalmazott jogszabályok: Ptk (1) bekezdésének b.) pontja, 615. (1) bekezdés, 616. (1), és (2) bekezdés. Győri Ítélőtábla Pf.III /2012/4. szám A törvényszék fellebbezéssel támadott ítéletében megállapította, hogy néhai D. J. F szeptember 21. napján kelt végrendelete érvénytelen. Megállapította, hogy a s.-i belterület 853/3. hrsz.-ú ingatlan tulajdonjogát ½ - ½ arányban öröklés jogcímén az I. és a II. r. felperesek szerezték meg. Megállapította továbbá, hogy az ingatlan lakóházának alsó szintjén az I. r. alperes özvegyi haszonélvezeti joga áll fenn azzal, hogy a lakóházhoz tartozó udvar és az alsó szint lépcsőházát az I. r. alperes az I. és II. r. felperesekkel közösen jogosult használni. Ítéletében a tulajdonjog és az özvegyi haszonélvezeti jog bejegyzésének tűrésére kötelezte a II. r. alperest. Megkereste Körzeti Földhivatalt, hogy a tulajdonjogot és ingatlan lakóházának alsó szintjére az I. r. alperes javára özvegyi haszonélvezeti jogot jegyezze be. A törvényszék kötelezte a felpereseket, hogy egyetemlegesen fizessenek meg az I. r. alperesnek 15 napon belül Ft-ot. Kimondta, hogy I., II. r. felperesek ezen tartozás megfizetéséért a néhai D.J.F.-től kapott hagyaték erejéig felelnek. Ezt meghaladóan a bíróság az I. r. alperes viszontkeresetét elutasította. Az ítéletének indokolása rögzítette, hogy az örökhagyó, március 19. napján elhalálozott. Az I. r. alperes az elhunyt özvegye, az I. és II. r. felperesek az örökhagyó előző házasságából származó gyermekei. A II. r. alperes a hagyaték tárgyát képező, s.- i 853/3. hrsz.-ú ingatlanra bejegyzett jelzálogjog jogosultja. A perrel érintett lakóház kétszintes, az alsó szintjén egy szoba, konyha, műhely, fürdőszoba, mellékhelyiségek és lépcsőház található. Az emeleten 3 lakható szoba, konyha és fürdőszoba helyezkedik el. A lakóépület felső szintjét néhai D.J.F. használta, az alsó szinten a házastársa lakott. Jelenleg az épület alsó szintjét és az emelet két szobáját is az I. r. alperes bérbeadás útján hasznosítja.
2 Az elhunyt és I. r. alperes, mint adóstársak október 17-én kötöttek kölcsönszerződést a II. r. alperessel, amelynek értelmében a II. r. alperes svájci frank összegű hitelt folyósított a néhainak és házastársának. Ezen kölcsönösszeg biztosítására a II. r. alperes javára jelzálogjogot alapítottak a perbeli ingatlanra vonatkozóan. Az örökhagyó halálát követően az I. r. alperes összesen Ft összegű törlesztést teljesített a II. r. alperes javára. Néhai D.J.F szeptember 21. napján kelt - gépírással készült és az örökhagyó által aláírt - magánvégrendeletében úgy rendelkezett, hogy halálát követően az ingatlan a házastársa tulajdonába kerüljön. A végrendeletet G.I. és F.I. tanúk különkülön írták alá. A fenti tényállás alapján az elsőfokú bíróság a felperesek végrendelet érvénytelenségének megállapítására irányuló elsődleges kereseti kérelmének helyt adott. Kifejtette, hogy az írásbeli magánvégrendelet érvényességének a Ptk.629. (1) bekezdésének b.) pontjában írt feltételei nem teljesültek, azaz a végrendeletet a végrendeleti tanúk nem együttesen, hanem külön-külön írták alá. A két tanú együttes jelenléte nemcsak abban az esetben feltétele az írásbeli magánvégrendelet érvényességének, amennyiben a végrendeletet az örökhagyó a tanúk előtt írja alá, hanem abban az esetben is, ha a végrendeletet már korábban aláírta, de a tanúk együttes jelenlétében ismeri el sajátjának a végrendeleten lévő aláírást. Azt az I. r. alperes által sem cáfolt tényt, hogy az örökhagyó nem a tanúk együttes jelenlétében ismerte el magáénak a végrendeleten szereplő aláírását, a végrendeleti tanúk előzetes bizonyítási eljárásban tett nyilatkozata is alátámasztja. Az I. r. alperes az özvegyi haszonélvezeti jogának megállapítását kérte, míg az I. és II. r. felperesek kereseti kérelme arra irányult, hogy a bíróság a túlélő házastárs haszonélvezeti jogát a perbeli ingatlan alsó szintjére korlátozza. Az elsőfokú bíróság a felperesek kérelmének a Ptk.615. (1) és 616. (1), (2) bekezdései alapján helyt adott. Kifejtette, hogy az özvegyi haszonélvezeti jog célja az, hogy a túlélő házastárs szükségleteit biztosítsa, így a lakóingatlannak az I. r. alperes lakhatását és nem a jövedelemszerzés lehetőségét kell biztosítania. Mivel az I. r. alperes az örökhagyó életének utolsó éveiben is az épület alsó szintjét használta, ezért az I. r. alperes szükségleteit, lakhatását az alsó szinten elhelyezkedő helyiségek használata megfelelően biztosítja. Az elsőfokú bíróság nem vette figyelembe az I. r. alperes azon érvelését, hogy indokolt szükségletei kielégítése céljából a felső szint használatára is igényt tart, mivel létfenntartását az ingatlan bérbeadásából biztosítja. Az I. r. alperes viszontkeresetében az elhunyttal közösen felvett kölcsönből törlesztett Ft megfizetésére kérte kötelezni az I. és II. r. felperest hagyatéki hitelezői igény jogcímén. Az elsőfokú bíróság a viszontkeresetet Ft összeg erejéig ítélte megalapozottnak. Az I.r. alperes és az elhunyt a kölcsönt adóstársként vették fel, annak visszafizetésére egyetemlegesen kötelezettek. Mivel a jogviszonyukból más nem következett, ezért ez
3 a kötelezettség az I. r. alperest és az elhunytat a Ptk.338. (1) bekezdése alapján egymás között egyenlő arányban terhelte. Az I. r. alperes és a néhai az örökhagyó haláláig házassági életközösségben éltek, így az általuk megfizetett részletek a Csjt.27. (1) bekezdése értelmében közös vagyonból teljesített befizetéseknek tekintendők. Az örökhagyó életében a házastársak a közös tartozást közös vagyonból törlesztették, ezért a halál időpontjáig visszafizetett összegre vonatkozóan az I. r. alperes, mint adóstárs megtérítési követelése alaptalan. Az örökhagyó halálát követően az örökhagyó tartozásai így a II.r. alperes felé fennálló hiteltartozás fele összege - Ptk.677. (1) bekezdés c.) pontja értelmében hagyatéki tartozásnak minősülnek. A hagyatéki tartozásokért az örökös a Ptk.679. (1) bekezdése szerint hagyaték tárgyaival és annak hasznaival felel a hitelezőknek. Figyelemmel arra, hogy az örökhagyó halálát követően immár a felpereseket és az I. r. alperest a II.r. alperes felé egyetemlegesen terhelő kötelezettséget kizárólag az I. r. alperes teljesítette, ezért az általa kifizetett törlesztő részletek fele összegére Ft összegre az I.r. alperes a Ptk.338. (1) és (1) bekezdése alapján alappal tart igényt. A kifejtettekre tekintettel az elsőfokú bíróság az I-II. r. felpereseket egyetemlegesen marasztalta Ft tőkeösszeg I. r. alperes részére történő megfizetésére, kimondva, hogy a felperesek e tartozásért a hagyaték erejéig felelnek. Az I.r. alperes a fellebbezésében elsődlegesen az ítélet megváltoztatását és a végrendelet érvénytelenségének megállapítására irányuló kereseti kérelem elutasítását kérte. Az elsőfokú eljárásban előadottakkal egyezően arra hivatkozott, hogy a Ptk.629. (1) bekezdésének b.) pontja nem szab olyan feltételt az írásbeli magánvégrendelet érvényességéhez, hogy az örökhagyó a más által írt és az általa már korábban aláírt végrendeleten szereplő aláírását a tanúk együttes jelenlétében ismerje el a sajátjaként. Másodlagosan a haszonélvezeti jog korlátozására irányuló kereseti kérelem elutasítását kérte. Rámutatott, hogy az elsőfokú bíróság a Ptk.616. (2) bekezdésében írtak sérelmével az özvegy megélhetési körülményeinek és a megszokott életvitele szükségleteinek, vagyoni helyzetének vizsgálata nélkül, az I.r. alperes létfenntartását veszélyeztető módon korlátozta a túlélő házastársat megillető haszonélvezeti jogot. Előadta, hogy havi jövedelme Ft, amelyet a felvett hitel törlesztésére fordít. Megélhetését az ingatlan bérbeadása biztosítja. Az elsőfokú ítéletben elrendelt korlátozás az életszínvonalának nem csupán csökkenését eredményezi, hanem megélhetési forrásának teljes elvonását vonja maga után. Több eseti döntésre hivatkozással sérelmezte, a bíróság nem vizsgálta, hogy a túlélő házastárs szükségleteinek korábbival megközelítően azonos szintje milyen módon biztosítható, továbbá azt sem, hogy a súlyos betegsége, életkora és egészségi állapota okán nem kell-e számolni kiadásainak várható növekedésével. Az I. r. alperes a haszonélvezeti jog korlátozása körében az ítélet hatályon kívül helyezését is indítványozta. Ez esetben tanúként kérte meghallgatni G.L.-t és házastársát annak igazolására, hogy az örökhagyó a halálának időpontjában is az I.r. alperessel házassági életközösségben élt, az I. r. alperes pusztán praktikus okokból költözött az épület alsó szintjére. Ez a körülmény nem értékelhető különélésük bizonyítékaként.
4 A felperesek fellebbezési ellenkérelmükben az elsőfokú ítélet helybenhagyását kérték annak helytálló indokaira tekintettel. Hangsúlyozták, hogy a haszonélvezeti jog korlátozásával az I. r. alperes ugyanolyan lakhatási és életkörülmények között él, mint ahogy néhai férje életében. A fellebbezés részben megalapozott. Az ítéletet a fellebbezési kérelem és ellenkérelem korlátai között felülvizsgálva (Pp.253. (3) bekezdés) az ítélőtábla megállapította, hogy az elsőfokú bíróság a végrendelet érvénytelenségének megállapítására irányuló kereseti kérelem elbírálásához szükséges tényeket, bizonyítékokat feltárta, azokat okszerűen, összességükben értékelve helyes tényállást állapított meg, amelyből levont jogi következtetései is helytállóak. A végrendelet érvénytelenségének kérdésében kifejtett és a fellebbezésben megismételt alperesi érvelésre tekintettel az ítélőtábla hangsúlyozza, hogy a Ptk.629. (1) bekezdés b.) pontjának nyelvtani és logikai értelmezéséből is az a joggyakorlat által is tükrözött - következtetés vonható le, hogy az írásbeli magánvégrendelet érvényességének a két tanú együttes jelenléte nemcsak abban az esetben feltétele, ha az örökhagyó a végrendeletet a tanúk előtt aláírja, hanem abban az esetben is, ha a már aláírt végrendeleten szereplő aláírását a két tanú jelenlétében a magáénak ismeri el. Az ítélőtábla az elsőfokú bíróság végrendelet érvénytelenségét megállapító döntésével és annak indokaival is egyetért. E körben az ítéletet a Pp.213. (2) bekezdése alapján részítéletnek tekintette és azt a Pp.253. (2) bekezdése alapján helybenhagyta. Alaposnak ítélte azonban az ítélőtábla az I.r. alperesnek az özvegyi haszonélvezeti jog korlátozását támadó fellebbezését. A Ptk.615. (1) bekezdése értelmében az örökhagyó házastársa, bejegyzett élettársa örökli mindannak a vagyonnak a haszonélvezetét, amelyet egyébként nem ő örököl (özvegyi jog). A Ptk.616. (2) bekezdése szerint a haszonélvezet korlátozásának bármikor helye van, a korlátozás azonban csak olyan mértékű lehet, hogy a korlátozott haszonélvezet a házastárs, vagy a bejegyzett élettárs szükségleteit biztosítsa, figyelembe véve az általa örökölt vagyontárgyakat, valamint saját vagyonát és munkájának eredményét is. Az özvegyi jog jogintézményének célja, hogy a túlélő házastárs részére a megszokott környezetet biztosítsa, és a házastársa elvesztését megelőzően is fennálló igényeihez igazodó, méltányolható szükségleteit kielégítse. A haszonélvezet a túlélő házastárs által örökölt vagyontárgyakra, valamint saját vagyonára és keresetére tekintettel is olyan mértékben korlátozható, hogy emellett az özvegyi jog annak rendeltetését betölthesse, a túlélő házastárs szükségleteit biztosítsa, létfenntartását ne veszélyeztesse. A Legfelsőbb Bíróság (Kúria) az özvegyi jog korlátozásának szempontjait több eseti döntésben is körvonalazta. Kifejtette, hogy a túlélő házastársat nem szabad az önmagában is gyökeres változást eredményező haláleset után korábbi környezetéből kiragadni, és a kialakult szükségletei anyagi fedezetét, ideszámítva saját vagyonát is
5 olyan mértékben csökkenteni, hogy az a megszokott életszínvonal jelentős csökkenését eredményezze (BH BH ). A kifejtettekkel szembenálló, téves álláspontot foglalt el az elsőfokú bíróság, amikor a túlélő házastárs korábbiakhoz igazodó, méltányolható szükségleteit kielégíthetőnek ítélte a korábbiaknak megfelelő lakhatás biztosításával. Téves álláspontjából következően a Pp. 3. (3) bekezdése alapján adott tájékoztatása sem teljeskörű, mivel a felpereseket csak annak a bizonyítására hívta fel, hogy az I. r. alperes szükségleteinek biztosítására a perbeli lakóépület alsó szintjének használata elegendő, illetőleg az I. r. alperes korábban is ezt az ingatlanrészt használta (19.jkv.3.o). Döntésének indokait e körben akként összegezte, hogy a perbeli lakóingatlannak a túlélő házastárs lakhatását kell biztosítania, nem pedig a jövedelemszerzés lehetőségét. Az alsó szinten kialakított lakás ezt a lakhatást biztosítja, ezért ezt meghaladóan nem indokolt az özvegyi haszonélvezeti jog fenntartása. A per eddigi adatai szerint miként erre az I.r. alperes a fellebbezésben is hivatkozott - havi jövedelme mindössze Ft, amelyet teljes egészében az örökhagyóval közösen felvett hitel törlesztő részleteinek megfizetésére fordít. Emiatt a hagyaték tárgyát képező ingatlan nemcsak lakhatását, hanem bérbeadás útján hasznosítva a megélhetését is biztosította. Az elsőfokú bíróság eltérő jogi álláspontja okán nem vizsgálta, hogy az örökhagyó és házastársa milyen vagyoni és jövedelmi körülmények között, milyen kialakult szükségletek és igények mellett éltek. Vizsgálódása nem terjedt ki arra sem, hogy a túlélő házastárs milyen saját vagyonnal, jövedelemmel rendelkezik, az ingatlan bérbeadásából milyen összegű bevétele származott. Nincsenek peradatok arra vonatkozóan sem, hogy a túlélő házastárs életkorára és egészségi állapotára tekintettel szükségleteinek, jövedelemszerzési lehetőségeinek milyen mértékű változása várható. A tényállás fentiekben részletezet hiányosságai miatt a bizonyítási eljárás nagy terjedelmű kiegészítése szükséges, ezért az ítélőtábla az elsőfokú bíróság ítéletét a Pp (3) bekezdése alapján hatályon kívül helyezte, és az elsőfokú bíróságot a túlélő házastárs haszonélvezeti joga korlátozása körében a per újabb tárgyalására, és újabb határozat hozatalára utasította. A megismételt eljárásban az elsőfokú bíróságnak a bizonyítási eljárást a fenti körülményekre kiterjedően le kell folytatnia és az ennek alapján kiegészített tényállás felállítását követően lesz abban a helyzetben, hogy a kifejtett szempontok figyelembevételével a túlélő házastárs indokolt szükségleteinek körét, vagyoni helyzetét meghatározza, és a haszonélvezeti jog korlátozására irányuló kereseti kérelem megalapozottságáról döntsön.
ÁTJÁRÁSI SZOLGALOM ELBIRTOKLÁSSAL TÖRTÉNŐ MEGSZERZÉSE ILLETVE MEGSZÜNTETÉSE I.Az elbirtoklással megszerzett telki szolgalom terjedelme a ténylegesen megvalósult szolgalomszerű használathoz igazodik. II.